kardosdrur/scandi-wiki huggingface dataset:
Arteria thoracoacromialis

Arteria thoracoacromialis, i nogle tilfælde benævnt truncus thoracoacromialis, er en forgrenene arterie befindende i brystregionen. Den udspringer fra arteria axillaris ved overkanten af pectoralis minor og forgrener sig derefter til tre hovedgrene.

Struktur 
Arteria thoracoacromiales perforerer fascia coracoclavicularis og deler sig til tre hovedgrene, ramus pectoralis, ramus deltoideus og ramus acromialis.

Kildehenvisninger 

Arterier
DNA (Little Mix-album)

DNA er debutstudiealbumet fra den engelske pigegruppe Little Mix. Den blev frigivet den 19. november 2012 i Det Forenede Kongerige via Syco Music.

Spor

Referencer

Eksterne henvisninger 
 

Debutalbum fra 2012
Debutalbum fra Storbritannien
Little Mix-album
2-D (sanger)

Stuart Harold "2-D" Pot er en fiktiv britisk sanger og musiker som er medlem af Gorillaz. Han er blevet skabt af Damon Albarn og Jamie Hewlett. Han blev først set i Tomorrow Comes Today.

Fiktive personer
Gorillaz
Senatsvalget i USA 2020

Senatsvalget i USA 2020 blev afholdt 3. november 2020 og omfattede ordinære valg af 33 pladser ud af 100 pladser i USA's Senat. Vinderne blev valgt til en 6-årig valgperiode fra 3. januar 2021 til 3. januar 2027. Der var også to særlige valg: et i Arizona til at udfylde pladsen som blev ledig ved John McCains død i 2018, og et i Georgia til at udfylde pladsen som blev ledig da Johnny Isakson trak sig fra Senatet i 2019.

Ved senatsvalget i 2014 havde republikanerne vundet 9 pladser fra demokraterne og opnået et flertal i Senatet, som de beholdt efter senatsvalgene i 2016 og 2018. Forud for valget i 2020 havde republikanerne 53 pladser i Senatet, demokraterne havde 45 pladser og 2 partiløse som samarbejdede med demokraterne havde 2 pladser. Medregnet de særlige valg i Arizona og Georgia var 23 republikanske pladser og 12 demokratiske pladser på valg i 2020.

Valgte endte med at demokraterne vandt tre pladser fra republikanerne idet de overtog tidligere republikanske pladser i Arizona, Colorado og Georgia (to pladser), mens de tabte en plads i Alabama. De tre ekstra mandater til demokraterne betød at de med vicepræsident Kamala Harris' afgørende stemme efter præsidentskiftet 20. januar 2021 igen opnåede flertal i Senatet.

Valgresultater

Omvalg i Georgia 
Valgreglerne i Georgia siger at der skal være en anden valgrunde når ingen af kandidaterne opnår mindst 50 % af stemmerne. Det var tilfældet for begge valgene i delstaten, derfor blev der afholdt to omvalg 5. januar 2021. Omvalgene var imødeset med spænding idet valgresultatet var afgørerende for hvilket parti som kom til at kontrollere Senatet. Det blev de demokratiske kandidater Jon Ossoff og Raphael Warnock som vandt omvalgene i Georgia, hvilket betød at Det Demokratiske Parti akkurat sikrede sig kontrollen i Senatet fra 20. januar 2021.

Der blev stemmelighed (50-50) mellem demokrater (inkl. de to uafhængige som arbejder sammen med demokraterne) og republikanere, men USA's vicepræsident kan afgive den afgørende stemme ved stemmelighed. Det var indtil 20. januar 2021 Mike Pence (Republikanerne). Derefter overtog tiltrædende vicepræsident Kamala Harris (Demokraterne) overtage embedet og sikrede demokratisk kontrol.

Noter

Referencer 

Politiske valg i USA
Politiske valg i 2020
Transfeminisme

Transfeminisme er en bevægelse, der støtter opfattelsen af, at transkvinder er knyttet til den feministiske bevægelse, herunder særligt, at transkvinder har ret til at udtrykke en kønsidentitet, der ikke stemmer overens med det køn personen er blevt tildelt ved fødslen

Transfeminismens vision er et samfund, hvor transkønnede personer ikke oplever diskriminiation, vold samt marginalisering, men derimod føler sig trygge og anerkendt.

Referencer 

LGBT
Feminisme
Boogaloo-bevægelsen

Boogaloo-bevægelsen, hvis tilhængere ofte kaldes boogaloo boys eller boogaloo bois, er en løst organiseret højreradikal, anti-regerings- og ekstremistisk politisk bevægelse i USA. Bevægelsen er også beskrevet som en milits. Boogaloo-deltagere siger at de forbereder sig på, eller søger at tilskynde til, en ny amerikansk borgerkrig som de kalder boogaloo. Ordet boogaloo er blev brugt på det ukonventionelle imageboard-website 4chan siden 2012, men blev ikke alment kendt før i slutningen af 2019. Deltagere bruger, for at undgå censur på sociale medier, ordet boogaloo og varianter heraf til at referere til voldelige oprør mod den føderale regering eller amerikanske venstrefløjspolitikere, som tit forventes at komme efter myndighedernes konfiskation af skydevåben.

Bevægelsen består af pro-våben og, anti-regerings-grupper. Den præcise ideologi for hver gruppe er forskellig, og synspunkter om emner som race varierer kraftigt. Nogle er white supremacist eller nynazistiske grupper som tror at kommende uroligheder vil blive en racekrig. Der er også grupper som fordømmer rascisme og white supremacy, skønt nogle individuelle deltageres forsøg på at støtte anti-racistiske grupper og bevægelser som Black Lives Matter er blevet mødt med forsigtighed og skepsis, da forskere er usikre på om de er ægte eller beregnet til at tilsløre bevægelsens faktiske mål. Boogaloo-bevægelsen er først og fremmest organiseret online, og deltagere er mødt personligt frem ved begivenheder som protester mod corona-nedlukninger og George Floyds død. Svært bevæbnede boogaloo-medlemmer kan ofte genkendes på at de er klædt i hawaiiskjorter og militære kampuniformer.

Siden 2019 er mindst 31 personer med tilknytning til boogaloo-bevægelsen blevet tiltalt for forbrydelser, herunder drab på to betjente, en planlagt bortførelse af guvernør i Michigan Gretchen Whitmer og hændelser i forbindelse med George Floyd-protester. I midten af 2020 har flere firmaer forsøgt at begrænse bevægelsens aktiviteter og synlighed på deres sociale medier og chat-platforme.

Referencer 

USA's politik
Niels Hastrup

Niels Hastrup (født 26. oktober 1944) var mangeårig manager for Sir Henry & His Butlers.

Managere
Erhvervsfolk fra Danmark
Midgard vikingsenter

Midgard vikingsenter, tidligere Midgard historisk senter, er et museum, der ligger i tilknytning til Borrehøjene i Horten kommune med Nordeuropas største samling af monumentale gravhøj fra merovinger- og vikingetiden, og det er en del af Vestfoldmuseerne. Det blev åbnet den 27. maj 2000 af dronning Sonja af Norge. Museet formidler Vestfolds historie i vikingetiden. I 2007 blev der fundet arkæologiske spor af en stor bygning fra vikingetiden i området, og i 2013 åbnede en rekonstrueret version af den kaldet Gildehallen.

Referencer 

Museer i Norge
Museer etableret i 2000
Vikingetidsmuseer
Peveril Castle

Peveril Castle (eller Castleton Castle eller Peak Castle) er ruinen af en middelalderborg fra 1000-tallet, der ligger over landsbyen Castleton i det engelske county Derbyshire. Den var hovedsæde (eller caput) for William Peverels feudale baroni kendt som Honour of Peverel, og den blev grundlagt mellem den normanniske erobring af England i 1066 og den nævnes første gang i Domesday Book fra 1086 af Peverel, der havde jord i Nottinghamshire og Derbyshire som kongens hovedlejer. Byen blev et økonomisk centrum for baroniet. Borgen ligger overfor Hope Valley og Cave Dale.

William Peveril den yngre arvede sin faders ejendomme, men i 1155 blev de konfiskeret af kong Henrik 2.. Henrik besøgte sin borg i 1157, 1158 og 1164, hvor han var vært for kong Malcolm 4. af Skotland første gang. Under oprøret i 1173–1174 blev borgens garnison udvidet fra en portner og to vagter til en styrke ledet af 20 riddere, der blev delt mellem borgene i Bolsover og Nottingham. Jarlerne af Derby havde krævet Peverilfamiliens ejendomme via ægteskab, og i 1199 betalte William de Ferrers, den fjerde jarl, 2.000 mark for herredømmet over Peak, selvom borgen forblev under konens kontrol. Det tætteste Peveril Castle kom på kamp var i 1216, hvor kong Johan gav borgen til William de Ferrers, men fæstningens kastellan nægtede at opgive kontrollen. Selvom de begge var Johans støtter, gav kongen tilladelse til, at jarlen kunne tage borgen med magt. Det fik castellanen til at kapitulere, men der er ingen tegn på, at borgen blev angrebet.

I 1223 overgik borgen igen til kronen. I 1200-tallet var der perioder hvor der blev bygget på borgen, og i 1300 var den endelige form klar. Mod slutningen af 1300-tallet gik baroniet til John of Gaunt, hertug af Lancaster. Han havde ikke meget brug for det, og beordrede den nedrevet og stenene genbrugt andre steder. Det var begyndelsen på fæstningens endeligt, og siden har den været ejet og administreret af Hertugdømmet Lancaster. Peveril Castle blev mindre vigtig administrativt, og i 1609 var den "meget ødelagt og tjente intet formål". I 1800-tallet brugte Sir Walter Scott borgen i sin roman Peveril of the Peak. Det ligger i en nationalpark og drives af English Heritage. Peveril Castle er beskytet som scheduled monument and a Grade I listed building.

Se også 
 Liste over borge og slotte i England

Referencer

Litteratur

Eksterne henvisninger 

 Peveril Castle on English Heritage website
 Bibliography of sources relating to Peveril Castle
 1909 plan of Peveril Castle's keep

Slotte i Derbyshire
Musikhuzet Bornholm

Musikhuzet Bornholm er et regionalt spillested, der ligger på Store Torv i Rønne på Bornholm. Stedet har koncerter inden for de fleste musikgenrer, og ofte gerne store og mellemstore danske bands og kunstnere samt comedy. Det har haft status som regionalt spillested siden 1996.

Stedet er fordelt på to adresser lige ved siden af hinanden; Musikhuzet har en kapacitet på 360 siddepladser eller 670 ståpladser, mens Raschs Pakhuz har en kapacitet på 90 sidepladser.

Referencer

Eksterne henvisninger 

Kultur i Rønne
Spillesteder i Danmark
Bygninger, konstruktioner og anlæg i Rønne
Inter Primo A/S

Inter Primo A/S er en dansk plastkoncern med hovedsæde i det centrale København, Danmark med 14 produktionsfaciliteter i otte lande og et salgskontor i Norge. Inter Primo A/S er ejet af Primo Holding A/S.

Inter Primo fremstiller ekstruderede plastprofiler til en række industrier, herunder medico, offshore, bygning, transport, HVAC og belysning.

Inter Primo har 894 ansatte og forhandler plastprodukter globalt. Koncernen er i dag et resultat af mere end 20 fusioner og opkøb siden Inter Primo blev grundlagt i 1959 i Tistrup, i Vestjylland, Danmark.

Primo Holding A/S ejes af tre holdingselskaber, D. Grunnet Holding A / S, F. Grunnet Holding A/S og M. Grunnet Holding A/S, som hver især er ejet af bestyrelsesformand Fleming Grunnet og hans to døtre.

Historie

1959 
Primo blev etableret i Tistrup Danmark af iværksætter Chresten Jensen. Virksomhedens plastprofiler blev solgt til isenkræmmere og tømmerhandler.

1977 
Primo overtager de to virksomheder Ureflex og Krone Plast, der begge er beliggende i Danmark.

1984 
Primo køber svenske Kontraplast AB, der har specialiseret sig i plast ekstrudering, og etablerer Primo Sweden AB. I de følgende år overtager Primo den svenske plastfabrikant Sondex og det finske OY WH Profil AB - et datterselskab til KWH Group - og etablerer således OY Primo Finland AB.

1986 
Inter Primo A/S grundlægges. Primo UK etableres det følgende år i Manchester, England.

1990 
Etablering i Tyskland: Primo køber to tyske plastprofilproducenter og etablerer Primo Profile GmbH i Tyskland.

1995 
OY Primo Finland køber en konkurrerende virksomhed og bliver Finlands dominerende plastprofilproducent i de kommende år. Samme år lukker Primo UK.

1996 
Primo Sweden køber Smålandslisten AB, der producerer ekstruderede silikonelister. Primo bygger en fabrik i Zory, Polen. Det polske datterselskab Primo Profile Sp. Zoo er etableret og overtager plastprofilproduktionen fra Spyra-Primo.

1997 
Primo opkøber Vefi Profiler AS i Norge.

2000 
Inter Primo A/S etablerer hovedkvarter i Vestergade i København, Danmark. Primo Danmark køber plastafdelingen for vinduer af Rationel Vinduer A/S.

2004 
Etablering i Kina: Primo Profile GmbH åbner en fabrik i Berlin, Tyskland, og etablerer et samarbejde med den tyske plastvirksomhed Profilex, og køber en 25 pct. af Profilex i Zhuhai, Kina. Året før købte Primo det danske plastekstruderingsselskab OTV Plast A/S.

2005 
Primo Finland begynder produktion i Skt. Petersborg, Rusland. Den svenske produktion er samlee på en ny fabrik i Limmared i Västra Götaland.

2019 
Etablering i Holland: Primo køber Essentra Extrusion i Buitenpost, Holland, for 16,2 millioner euro i juni 2020 og etablerer sig dermed i Holland under navnet Enitor Primo. Koncernen fejrer samme år sit 60-års jubilæum.

Referencer

Eksterne henvisninger 
 

Virksomheder i København
Danske virksomheder etableret i 1959
Edwardstone

Edwardstone er en by i Babergh-distriktet, Suffolk, England, med et indbyggertal (pr. 2011) på 352. 
Det inkluderer Mill Green, Priory Green, Round Maple og Sherbourne Street. Byen ligger 87 km fra London. Det grænser op til Boxford, Great Waldingfield, Groton, Little Waldingfield, Milden og Newton. Den nævnes i Domesday Book fra 1086, hvor den kaldes Eduardestuna. John Winthrop, guvernør for Massachusetts Bay Colony blev født i Edwardstone. Den har 31 fredede bygninger. Det har en kirke dedikeret til Jomfru Maria.

Referencer 

Byer i England
Suffolk
Ceratizit Challenge by La Vuelta 2021

Ceratizit Challenge by La Vuelta 2021 var den 7. udgave af det spanske etapeløb Madrid Challenge by La Vuelta. Det blev afviklet i Galicien over fire etaper fra 2. til 5. september 2021. For første gang i løbets historie var der fire etaper, ligesom 2. etape var en bjergenkeltstart. De tre første etaper havde start ved et skiresort på bjerget Cabeza de Manzaneda.

Etaperne

1. etape

2. etape

3. etape

4. etape

Samlet klassement

Pointkonkurrencen

Ungdomskonkurrencen

Hold og ryttere

Startliste

Referencer

Eksterne henvisninger 
 
 
 Madrid Challenge by La Vuelta 2021 på uci.org

2021
UCI Women's World Tour 2021
Eva Stæhr-Nielsen

Eva Christiane Barfred Stæhr-Nielsen (født Wilhjelm 30. juli 1911 på Frederiksberg, død 26. april 1976 i København) var en dansk keramiker.

Hun voksede op i et kreativt miljø. Hendes mor, Emma Sophie Barfred, var en af de første kvinder som gik på Kunstakademiets Kunstskole for Kvinder, men hun arbejdede ikke som kunstner efter at hun giftede sig. Faren, Axel Fasting Wilhjelm, var uddannet boghandler. Han blev senere leder af Dansk Rejsebureau. Evas farbror var maleren Johannes Wilhjelm.

Eva Stæhr-Nielsen bestemte sig tidligt for at blive keramiker, men forældrene ville at hun skulle tage studenteksamen. Hun begyndte derfor på Marie Kruses Skole, men fuldførte aldrig. I 1930 blev hun optaget som elev ved den nyoprettede Kunsthåndværkerskole i København. Der mødte hun den 15 år ældre billedhugger Olaf Stæhr-Nielsen, som var lærer for keramikklassen. Han fik stor betydning for hendes liv og kunstneriske udvikling. De to blev gift i 1935 og havde gennem årene et liv med gensidig inspiration. De fik to børn sammen.

I 1932 begyndte Eva Stæhr-Nielsen at arbejde ved Nathalie Krebs' værksted Saxbo. Dette værksted producerede seriefremstillet stentøj af høj kunstnerisk kvalitet og blev førende både i Danmark og i Europa. Hun signerede nogle af sine produkter med "EW" for Eva Wilhjelm, også efter hun var blevet gift.

Den første tid ved Saxbo drejede Stæhr-Nielsen askebægere efter forlæg, men hun fik efter kort tid brugt andre sider af sit talent. Fra 1932 til 1951 var hun Saxbos eneste formgiver og kom til at sætte sit præg på værkstedets kunstneriske profil. Hun udformede blandt andet en tekande (Kuglerund Tepotte) og en vase (Spaltekanden) som blev vist på en udstilling på Nationalmuseet i Stockholm i 1933. Begge produkter blev produceret på værkstedet frem til 1968, da Saxbo lukkede. 

Stæhr-Nielsen var med på mange udstillinger i ind- og udland, blandt andet ved Kunstindustrimuseet i Oslo (1934) og Kunstindustrimuseet i København (1935 og 1954). 

Hun modtog flere hædersbevisninger. I 1937 fik hun guldmedalje på Verdenudstillingen i Paris. Ved Triennalen i Milano fik hun æresdiplom i 1954 og guldmedalje i 1957. Hun vandt også priser i Japan og USA.

Det danske selskab Spring Copenhagen samarbejder (per 2020) med Stæhr-Nielsens familie for at relancere flere af produkterne hun skabte i perioden 1932 til 1968.

Referencer

Eksterne henvisninger 
  – 25 min. lang film. Mette Mærsk præsenterer forskellige produkter og kunstnere fra Saxbo, bl.a. Eva Stæhr-Nielsen.

Keramikere fra Danmark
Omloop Het Nieuwsblad 2021

Omloop Het Nieuwsblad 2021 var den 76. udgave af det belgiske cykelløb Omloop Het Nieuwsblad. Det godt 200 km lange linjeløb blev kørt den 27. februar 2021 med start i Gent og mål i Ninove i Østflandern. Løbet var andet arrangement på UCI World Tour 2021. Det blev kørt samme dag som syvende og sidste etape af UAE Tour.

Knap 50 ryttere kom samlet til mål, og her vandt s italienske sprinter Davide Ballerini massespurten, og dermed løbet. Jake Stewart fra  og s Sep Vanmarcke kom på anden- og tredjepladsen.

Resultater

Hold og ryttere

Danske ryttere 

* DNF = gennemførte ikke

Startliste

Se også 
 Omloop Het Nieuwsblad for kvinder 2021

Referencer

Eksterne henvisninger 
 
 

2021
UCI World Tour 2021
Politihund

En politihund eller en polititjenestehund er en hund, der er uddannet til at hjælpe politibetjente eller andet lovhåndhævende personale. Deres opgaver inkluderer at finde narkotika og sprængstoffer, at finde mennesker, finde bevismaterale på gerningssteder og angribe personer, som bliver udpeget af poliiet. Politihunde skal huske og lystre adskillige verbale ordre og fagter. De mest almindelige hundreracer er schæferhund, malinois, blodhund, hollandsk hyrdehund og forskellige retriever-racer.

I engelsktalende lande bliver politihunde ofteomtalt som K-9 eller K9, hvilket er et ordspil på ordet canine.

Norges første polititjenestehund var en schæferhundtæve, som blev godkendt den 17. maj 1913 i København.

Referencer 

Brugshundetyper
Hund
Strade Bianche 2021

Strade Bianche 2021 var den 15. udgave af det italienske cykelløb Strade Bianche. Det 184 km lange linjeløb blev kørt den 6. marts 2021 med start og mål i Siena i det sydlige Toscana. Det indeholdt 11 sektorer med i alt 63 km på grusvej. Løbet var tredje arrangement på UCI World Tour 2021.

Resultater

Hold og ryttere

Danske ryttere 

* OTL = kom ikke i mål indenfor tidsgrænsen

Startliste

Se også 
 Strade Bianche for kvinder 2021

Referencer

Eksterne henvisninger 
 
 

2021
UCI World Tour 2021
Endogen og eksogen opmærksomhed

Endogen opmærksomhed er en målrettet opmærksomhed, mens eksogen opmærksomhed er en stimulusdreven opmærksomhed.

Endogen eller top-down opmærksomhed er bevidst rettes mod noget. Det ses den ved, at et individ fokuserer på et objekt eller en handling på baggrund af individets mål og intentioner. Et eksempel er, at man skal følge med i en film. Her er man opmærksom på, hvad der foregår i filmen i egen interesse. Man vælger altså frivilligt at kontrollere, hvad man er opmærksom på.

Eksogen (eller bottom-up) opmærksomhed rettes mod noget i det øjeblik man modtager en stimulus. Da eksogen opmærksomhed er en stimulusdreven, ses den ved at et individs opmærksomhed ufrivilligt bliver rettet mod den pludselige stimulus. Et eksempel er, at det ofte er den type opmærksomhed, der rettes mod en pludselig høj lyd, eller et lysglimt.

Det er det dorsale fronto-parietale system i hjernen, der er aktivt ved begge typer opmærksomhed. Forskellen ligger i aktiviteten:. Ved endogen opmærksomhed er venstre hjernehalvdels forreste del mere aktiv end den parietale del. Det modsatte mønster ses ved eksogen opmærksomhed.

Referencer 

Kognitionspsykologi
Milano-Sanremo 2021

Milano-Sanremo 2021 var den 112. udgave af det italienske monument Milano-Sanremo. Det knap 300 km lange linjeløb blev kørt den 20. marts 2021 med start i Milano og mål i Sanremo i den nordlige del af landet. Løbet var sjette arrangement på UCI World Tour 2021.

En gruppe på 17 ryttere kom samlet mod målstregen, og her var belgiske Jasper Stuyven fra  hurtigst, og vandt løbet. På andenpladsen kom s Caleb Ewan, mens Wout van Aert fra  tog den sidste plads på podiet.

Resultat

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger
 
 

2021
UCI World Tour 2021
Morten Vang Simonsen

Morten Vang (født 31. marts 1990 i Sorø) er dansk skuespiller.

Han fik en rolle i tv-serien Rita, som Ritas ældste søn, Ricco.

Siden har han bl.a medvirket i serien Dicte og i filmen Sommeren '92, hvor han spillede landsholdsspilleren Henrik Andersen.

I 2019 spillede han rollen som kommunisten John Hansen i SVT serien , som vistes på DR under titlen Familien Löwander.

Han er uddannet skuespiller ved Högskolan för scen och musik vid Göteborgs universitet i 2018.

Serier

Film

Teater

Eksterne henvisninger 
 

Personer fra Sorø
Tv-skuespillere fra Danmark
Gent-Wevelgem 2021

Gent-Wevelgem 2021 var den 83. udgave af det belgiske brostens-cykelløb Gent-Wevelgem. Det blev kørt den 28. marts 2021 med start i Ieper (Ypres) og mål i Wevelgem i Flandern. Løbet var tiende arrangement på UCI World Tour 2021.

Aftenen før starten på løbet, meddelte  at de trak holdet og deres ryttere fra deltagelse, da én af de planlagt startende ryttere var blevet testet postitiv for COVID-19. Dette betød også at den forsvarende mester, danske Mads Pedersen, ikke kunne stille op til forsvar for sidste års sejr.  stillede heller ikke til start, da en belgisk læge nægtede at holde skulle deltage, på grund af at holdets rytter Matthew Walls ved E3 Saxo Bank Classic to dage før, også var testet positiv for COVID-19.

Syv ryttere kom samlet til mål, og her var s belgier Wout van Aert hurtigst, og henviste Giacomo Nizzolo () og Matteo Trentin () til anden- og tredjepladsen.

Resultat

Hold og ryttere

Danske ryttere 

* DNF = gennemførte ikke
* DNS = stillede ikke til start

Startliste

Se også 
 Gent-Wevelgem for kvinder 2021

Referencer

Eksterne henvisninger
 
 
 
 

2021
UCI World Tour 2021
Classic Brugge-De Panne 2021

Classic Brugge-De Panne 2021 var den 45. udgave af det belgiske cykelløb Classic Brugge-De Panne. Det blev kørt den 24. marts 2021 med start i Brugge og mål i De Panne i Vestflandern. Løbet var det ottende arrangement på UCI World Tour 2021. Det blev kørt samme dag som 3. etape af Catalonien Rundt.

Efter den forventede massespurt, kom s irske sprinter Sam Bennett først over målstregen, og fik sin femte World Tour-sejr i 2021. Han henviste Jasper Philipsen fra  og s Pascal Ackermann til de sidste to pladser på podiet. Efter at have fuldført sit leadout for holdkammerat Bennett, endte danske Michael Mørkøv på 8. pladsen.

Resultat

Hold og ryttere

Danske ryttere 

* DNF = gennemførte ikke
* DNS = stillede ikke til start

Startliste

Se også 
 Classic Brugge-De Panne for kvinder 2021

Referencer

Eksterne henvisninger

2021
UCI World Tour 2021
E3 Saxo Bank Classic 2021

E3 Saxo Bank Classic 2021 var den 63. udgave af det belgiske cykelløb E3 Saxo Bank Classic, tidligere kaldt E3 BinckBank Classic. Det over 200 km lange kuperede linjeløb blev kørt den 26. marts 2021 med start og mål i Harelbeke i Vestflandern. Løbet var det niende arrangement på UCI World Tour 2021. Den oprindelige 63. udgave blev i 2020 aflyst på grund af coronaviruspandemien.

Få timer før starten på løbet, meddelte  at de ikke stillede op. Dette skyldtes at holdets rytter Matthew Walls samme dag var blevet testet positiv for COVID-19.

Med 66 km til mål kørte den danske mester Kasper Asgreen fra  solo. Men med 12 km tilbage af løbet, blev han indhentet af en gruppe på seks ryttere. Da der manglede fem kilometer, stak Asgreen igen af fra de andre, og denne gang blev han ikke indhentet. Han vandt løbet med 32 sekunders forspring til sin holdkammerat Florian Sénéchal på andenpladsen, mens den hollandske mester Mathieu van der Poel fra  rundede podiet af.

Resultat

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger
 
 

2021
UCI World Tour 2021